greek_downloads/Οικονομική Έκθεση ATTICA BANK Α.Τ.Ε. (2023,Εξαμηνιαία,Μητρική-Ενοποιημένη)/images/page_7.png
ΕΞΑΜΗΝΙΑΙΑ ΟΙΚΟΝΟΜΙΚΗ ΕΚΘΕΣΗ
 Σελίδα 7 από 88
ATTICA BANK
ΕΞΑΜΗΝΙΑΙΑ ΕΚΘΕΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
Μέσα σε ένα αντίξοο οικονομικά περιβάλλον, το οποίο χαρακτηρίζεται από συνεχιζόμενες πληθωριστικές 
πιέσεις, σφιχτή νομισματική πολιτική και επιβράδυνση της οικονομικής δραστηριότητας παγκοσμίως, η 
ελληνική οικονομία κατόρθωσε να διατηρήσει την αναπτυξιακή δυναμική της το πρώτο εξάμηνο του 
2023, με το εγχώριο ΑΕΠ να μεγεθύνεται ετησίως κατά +2,4% υπερβαίνοντας σημαντικά το μέσο όρο της 
Ευρωζώνης για το αντίστοιχο χρονικό διάστημα (+0,9%).
Η ανάκαμψη της εγχώριας οικονομίας το πρώτο μισό του 2023, στηρίχθηκε πρωτίστως στην ανθεκτική στις 
πληθωριστικές πιέσεις ιδιωτική κατανάλωση (+2,8% y-o-y), εν μέσω της ενίσχυσης της απασχόλησης, 
της σταδιακής αύξησης του μισθολογικού κόστους, καθώς και της δημοσιονομικής στήριξης, ενώ η δημόσια 
κατανάλωση αυξήθηκε μόνο οριακά (+0,4% y-o-y) κατά το ίδιο χρονικό διάστημα. Ιδιαίτερα αυξανόμενη 
δυναμική παρουσίασαν και οι επενδύσεις παγίου κεφαλαίου το πρώτο εξάμηνο του 2023, οι οποίες 
ενισχύθηκαν ετησίως κατά +8,1%, με τους πόρους του Μηχανισμού Ανάκαμψης και Ανθεκτικότητας (RRF) 
της ΕΕ να χρηματοδοτούν κυρίως επενδύσεις σε κατασκευές και μεταφορικό εξοπλισμό. Ωστόσο, λόγω της 
σημαντικής μείωσης των αποθεμάτων την αντίστοιχη περίοδο, οι συνολικές επενδύσεις μειώθηκαν 
ετησίως κατά -2,0%. 
Μεικτή είναι η εικόνα όσο αφορά τις εξελίξεις στο εξωτερικό ισοζύγιο της ελληνικής οικονομίας κατά 
το πρώτο μισό του τρέχοντος έτους. Συγκεκριμένα, κατά το πρώτο τρίμηνο του 2023 παρατηρήθηκε 
μια συρρίκνωση του ελλείμματος στο ισοζύγιο τρεχουσών συναλλαγών, η οποία προήλθε κυρίως από 
το ισοζύγιο των αγαθών, με την αποκλιμάκωση των τιμών ενέργειας και τις εξαγωγές εμπορευμάτων σε 
τρέχουσες τιμές να αυξάνονται σε ετήσια βάση κατά ποσοστό υψηλότερο έναντι των αντίστοιχων εισαγωγών. 
Αντίθετα το δεύτερο τρίμηνο του έτους οι εξαγωγές αγαθών συρρικνώθηκαν ετησίως κατά -1,8% (από 
+10,7% το προηγούμενο τρίμηνο), ενώ οι εξαγωγές υπηρεσιών συνέχισαν να μεγεθύνονται με σημαντικά 
ηπιότερο ωστόσο ετήσιο ρυθμό (+1,3% από +6,2%). Στην πλευρά των εισαγωγών μικρότερη ήταν η 
επιβράδυνση του ετήσιου ρυθμού μεγέθυνσης των εισαγωγών υπηρεσιών κατά το δεύτερο τρίμηνο του 2023 
(+6,1% από +11,8% το προηγούμενο τρίμηνο), ενώ οι εισαγωγές αγαθών μειώθηκαν ετησίως κατά -1,2%. Στο 
σύνολο του πρώτου εξάμηνου του 2023, οι συνολικές εξαγωγές ενισχύθηκαν ετησίως κατά 3,5% ενώ 
οι συνολικές εισαγωγές κατά 2,8%, με αποτέλεσμα τη μικρή βελτίωση του ελλείμματος του εξωτερικού 
ισοζυγίου σε εθνικολογιστικούς όρους, κατά περίπου €78 εκατ.
Από την πλευρά της παραγωγής της οικονομίας, η ακαθάριστη προστιθέμενη αξία (ΑΠΑ) διευρύνθηκε 
οριακά ηπιότερα (+2,3% y-o-y) έναντι του ΑΕΠ κατά το πρώτο εξάμηνο του 2023, με τη μεγαλύτερη ετήσια 
άνοδο των δραστηριοτήτων να καταγράφει ο κλάδος των κατασκευών (+22,5%), ενώ η δραστηριότητα στο 
κλάδο της Βιομηχανίας συρρικνώθηκε (-2,0%).
Στο πεδίο των τιμών, μετά την αποκλιμάκωση των τιμών των ενεργειακών προϊόντων από τα τέλη του 
προηγούμενο έτους, ο εγχώριος πληθωρισμός στο α΄ εξάμηνο του 2023 διαμορφώθηκε στο 4,2% (από 
9,3% στο αντίστοιχο χρονικό διάστημα ένα έτος πριν), με τον ΕνΔΤΚ να παραμένει  χαμηλότερος (5,1%) 
του μ.ό. της ΕΖ (7,1%). Σημαντικά υψηλός παραμένει ωστόσο ο δομικός πληθωρισμός, ο οποίος στο πρώτο 
μισό του έτους διαμορφώθηκε στο 7,8%, συγκλίνοντας σταδιακά στο μ.ό. της ΕΖ (7,2%). 
Στην αγορά εργασίας, ο θετικός ετήσιος ρυθμός μεγέθυνσης του ΑΕΠ για ένατο συνεχόμενο τρίμηνο, 
συνοδεύτηκε από διεύρυνση της απασχόλησης,  με το ποσοστό ανεργίας το α’ εξάμηνο του 2023 να 
περιορίζεται στο 11,1% από το 12,8% το α’ εξάμηνο του 2022 (-1,7 ποσοστιαίες μονάδες). Την ίδια περίοδο 
το ισοζύγιο προσλήψεων-αποχωρήσεων ήταν θετικό και αυξημένο κατά 37,7 χιλ. θέσεις εργασίας συγκριτικά 
με το α’ εξάμηνο του 2022.
Στα δημόσια οικονομικά, κατά το α’ εξάμηνο του 2023, μία περίοδος διπλών κοινοβουλευτικών εκλογών, η 
δημοσιονομική πολιτική της ελληνικής κυβέρνησης ήταν επεκτατική, με τις δαπάνες να αυξάνονται κατά 
€4,24 δισεκ. σε σχέση με πέρυσι, ενώ αύξηση παρουσίασαν και οι περισσότερες υποκατηγορίες, ειδικά αυτών 
των κοινωνικών παροχών και των πληρωμών τόκων. Η επιβάρυνση του δημοσιονομικού ισοζυγίου κατά το 
ίδιο διάστημα μετριάστηκε ωστόσο από την αύξηση των φορολογικών κυρίως εσόδων. Στο σύνολό τους τα  
έσοδα στο εξάμηνο Ιανουαρίου-Ιουνίου ενισχύθηκαν κατά €5,07 δισεκ., σε σχέση με πέρυσι, με 
αποτέλεσμα η Γενική Κυβέρνηση να παρουσιάζει πρωτογενές πλεόνασμα (σε ταμειακή βάση) €1,58 
δισεκ., έναντι ελλείμματος €637,1 εκατ. πριν ένα χρόνο.
Οι θετικές δημοσιονομικές εξελίξεις, σε συνδυασμό με την ισχυρή ονομαστική επίδοση της ελληνικής 
οικονομίας και τον υψηλό πληθωρισμό, συνεχίζουν να επιτρέπουν τη σταδιακή μείωση του ελληνικού 
δημόσιου χρέους ως ποσοστό του εγχώριου ΑΕΠ, με το λόγο αυτού να διαμορφώνεται στο 168,3% στο α’ 
τρίμηνο του 2023, από 171,3% ένα τρίμηνο νωρίτερα. Επίσης, παρά τις συνεχείς αυξήσεις των βασικών 
επιτοκίων από την ΕΚΤ κατά το τρέχον έτος, η ανάκαμψη του ΑΕΠ σε συνδυασμό με την πολιτική σταθερότητα
<div>
<p>ΕΞΑΜΗΝΙΑΙΑ ΟΙΚΟΝΟΜΙΚΗ ΕΚΘΕΣΗ</p>
<p>ATTICA BANK</p>
<p>ΕΞΑΜΗΝΙΑΙΑ ΕΚΘΕΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ</p>
<p>Μέσα σε ένα αντίξοο οικονομικά περιβάλλον, το οποίο χαρακτηρίζεται από συνεχιζόμενες πληθωριστικές</p>
<p>πιέσεις, σφιχτή νομισματική πολιτική και επιβράδυνση της οικονομικής δραστηριότητας παγκοσμίως, η</p>
<p>ελληνική οικονομία κατόρθωσε να διατηρήσει την αναπτυξιακή δυναμική της το πρώτο εξάμηνο του</p>
<p>2023, με το εγχώριο ΑΕΠ να μεγεθύνεται ετησίως κατά +2,4% υπερβαίνοντας σημαντικά το μέσο όρο της</p>
<p>Ευρωζώνης για το αντίστοιχο χρονικό διάστημα (+0,9%).</p>
<p>Η ανάκαμψη της εγχώριας οικονομίας το πρώτο μισό του 2023, στηρίχθηκε πρωτίστως στην ανθεκτική στις</p>
<p>πληθωριστικές πιέσεις ιδιωτική κατανάλωση (+2,8% y-o-y), εν μέσω της ενίσχυσης της απασχόλησης,</p>
<p>της σταδιακής αύξησης του μισθολογικού κόστους, καθώς και της δημοσιονομικής στήριξης, ενώ η δημόσια</p>
<p>κατανάλωση αυξήθηκε μόνο οριακά (+0,4% y-o-y) κατά το ίδιο χρονικό διάστημα. Ιδιαίτερα αυξανόμενη</p>
<p>δυναμική παρουσίασαν και οι επενδύσεις παγίου κεφαλαίου το πρώτο εξάμηνο του 2023, οι οποίες</p>
<p>ενισχύθηκαν ετησίως κατά +8,1%, με τους πόρους του Μηχανισμού Ανάκαμψης και Ανθεκτικότητας (RRF)</p>
<p>της ΕΕ να χρηματοδοτούν κυρίως επενδύσεις σε κατασκευές και μεταφορικό εξοπλισμό. Ωστόσο, λόγω της</p>
<p>σημαντικής μείωσης των αποθεμάτων την αντίστοιχη περίοδο, οι συνολικές επενδύσεις μειώθηκαν</p>
<p>ετησίως κατά -2,0%.</p>
<p>Μεικτή είναι η εικόνα όσο αφορά τις εξελίξεις στο εξωτερικό ισοζύγιο της ελληνικής οικονομίας κατά</p>
<p>το πρώτο μισό του τρέχοντος έτους. Συγκεκριμένα, κατά το πρώτο τρίμηνο του 2023 παρατηρήθηκε</p>
<p>μια συρρίκνωση του ελλείμματος στο ισοζύγιο τρεχουσών συναλλαγών, η οποία προήλθε κυρίως από</p>
<p>το ισοζύγιο των αγαθών, με την αποκλιμάκωση των τιμών ενέργειας και τις εξαγωγές εμπορευμάτων σε</p>
<p>τρέχουσες τιμές να αυξάνονται σε ετήσια βάση κατά ποσοστό υψηλότερο έναντι των αντίστοιχων εισαγωγών.</p>
<p>Αντίθετα το δεύτερο τρίμηνο του έτους οι εξαγωγές αγαθών συρρικνώθηκαν ετησίως κατά -1,8% (από</p>
<p>+10,7% το προηγούμενο τρίμηνο), ενώ οι εξαγωγές υπηρεσιών συνέχισαν να μεγεθύνονται με σημαντικά</p>
<p>ηπιότερο ωστόσο ετήσιο ρυθμό (+1,3% από +6,2%). Στην πλευρά των εισαγωγών μικρότερη ήταν η</p>
<p>επιβράδυνση του ετήσιου ρυθμού μεγέθυνσης των εισαγωγών υπηρεσιών κατά το δεύτερο τρίμηνο του 2023</p>
<p>(+6,1% από +11,8% το προηγούμενο τρίμηνο), ενώ οι εισαγωγές αγαθών μειώθηκαν ετησίως κατά -1,2%. Στο</p>
<p>σύνολο του πρώτου εξάμηνου του 2023, οι συνολικές εξαγωγές ενισχύθηκαν ετησίως κατά 3,5% ενώ</p>
<p>οι συνολικές εισαγωγές κατά 2,8%, με αποτέλεσμα τη μικρή βελτίωση του ελλείμματος του εξωτερικού</p>
<p>ισοζυγίου σε εθνικολογιστικούς όρους, κατά περίπου €78 εκατ.</p>
<p>Από την πλευρά της παραγωγής της οικονομίας, η ακαθάριστη προστιθέμενη αξία (ΑΠΑ) διευρύνθηκε</p>
<p>οριακά ηπιότερα (+2,3% y-o-y) έναντι του ΑΕΠ κατά το πρώτο εξάμηνο του 2023, με τη μεγαλύτερη ετήσια</p>
<p>άνοδο των δραστηριοτήτων να καταγράφει ο κλάδος των κατασκευών (+22,5%), ενώ η δραστηριότητα στο</p>
<p>κλάδο της Βιομηχανίας συρρικνώθηκε (-2,0%).</p>
<p>Στο πεδίο των τιμών, μετά την αποκλιμάκωση των τιμών των ενεργειακών προϊόντων από τα τέλη του</p>
<p>προηγούμενο έτους, ο εγχώριος πληθωρισμός στο α΄ εξάμηνο του 2023 διαμορφώθηκε στο 4,2% (από</p>
<p>9,3% στο αντίστοιχο χρονικό διάστημα ένα έτος πριν), με τον ΕνΔΤΚ να παραμένει  χαμηλότερος (5,1%)</p>
<p>του μ.ό. της ΕΖ (7,1%). Σημαντικά υψηλός παραμένει ωστόσο ο δομικός πληθωρισμός, ο οποίος στο πρώτο</p>
<p>μισό του έτους διαμορφώθηκε στο 7,8%, συγκλίνοντας σταδιακά στο μ.ό. της ΕΖ (7,2%).</p>
<p>Στην αγορά εργασίας, ο θετικός ετήσιος ρυθμός μεγέθυνσης του ΑΕΠ για ένατο συνεχόμενο τρίμηνο,</p>
<p>συνοδεύτηκε από διεύρυνση της απασχόλησης,  με το ποσοστό ανεργίας το α’ εξάμηνο του 2023 να</p>
<p>περιορίζεται στο 11,1% από το 12,8% το α’ εξάμηνο του 2022 (-1,7 ποσοστιαίες μονάδες). Την ίδια περίοδο</p>
<p>το ισοζύγιο προσλήψεων-αποχωρήσεων ήταν θετικό και αυξημένο κατά 37,7 χιλ. θέσεις εργασίας συγκριτικά</p>
<p>με το α’ εξάμηνο του 2022.</p>
<p>Στα δημόσια οικονομικά, κατά το α’ εξάμηνο του 2023, μία περίοδος διπλών κοινοβουλευτικών εκλογών, η</p>
<p>δημοσιονομική πολιτική της ελληνικής κυβέρνησης ήταν επεκτατική, με τις δαπάνες να αυξάνονται κατά</p>
<p>€4,24 δισεκ. σε σχέση με πέρυσι, ενώ αύξηση παρουσίασαν και οι περισσότερες υποκατηγορίες, ειδικά αυτών</p>
<p>των κοινωνικών παροχών και των πληρωμών τόκων. Η επιβάρυνση του δημοσιονομικού ισοζυγίου κατά το</p>
<p>ίδιο διάστημα μετριάστηκε ωστόσο από την αύξηση των φορολογικών κυρίως εσόδων. Στο σύνολό τους τα</p>
<p>έσοδα στο εξάμηνο Ιανουαρίου-Ιουνίου ενισχύθηκαν κατά €5,07 δισεκ., σε σχέση με πέρυσι, με</p>
<p>αποτέλεσμα η Γενική Κυβέρνηση να παρουσιάζει πρωτογενές πλεόνασμα (σε ταμειακή βάση) €1,58</p>
<p>δισεκ., έναντι ελλείμματος €637,1 εκατ. πριν ένα χρόνο.</p>
<p>Οι θετικές δημοσιονομικές εξελίξεις, σε συνδυασμό με την ισχυρή ονομαστική επίδοση της ελληνικής</p>
<p>οικονομίας και τον υψηλό πληθωρισμό, συνεχίζουν να επιτρέπουν τη σταδιακή μείωση του ελληνικού</p>
<p>δημόσιου χρέους ως ποσοστό του εγχώριου ΑΕΠ, με το λόγο αυτού να διαμορφώνεται στο 168,3% στο α’</p>
<p>τρίμηνο του 2023, από 171,3% ένα τρίμηνο νωρίτερα. Επίσης, παρά τις συνεχείς αυξήσεις των βασικών</p>
<p>επιτοκίων από την ΕΚΤ κατά το τρέχον έτος, η ανάκαμψη του ΑΕΠ σε συνδυασμό με την πολιτική σταθερότητα</p>
</div>